               EUROPSKA KOMISIJA
            Bruxelles, 12.7.2016.
            COM(2016) 456 final
            2016/0213(NLE)
            Prijedlog
            ODLUKE VIJEĆA
            o prijedlogu za utvrđivanje popisa energetskih infrastrukturnih projekata Energetske zajednice

               OBRAZLOŽENJE

               1.KONTEKST PRIJEDLOGA

               Vijeće ministara Energetske zajednice donijelo je 16. listopada 2015. Odluku o provedbi Uredbe (EU) br. 347/2013 Europskog parlamenta i Vijeća o smjernicama za transeuropsku energetsku infrastrukturu
                  1
               . Cilj je te mjere bio stvaranje pravnog okvira za određivanje prioritetnih ključnih energetskih infrastrukturnih projekata među ugovornim strankama te između ugovornih stranaka i država članica EU-a.

               Uredbom (EU) br. 347/2013, kako je donesena u Energetskoj zajednici, utvrđuje se sveobuhvatan okvir za pojednostavnjenje postupaka ugovornih stranaka za izdavanje dozvola, njihovih regulatornih postupaka i postupaka raspodjele troškova. Njome se zahtijeva, pod uvjetom da je ispunjen određeni broj kriterija, i odluka Vijeća ministara o uspostavi popisa prioritetnih infrastrukturnih projekata, koji se nazivaju projekti od interesa za Energetsku zajednicu, u skladu s glavom III. Ugovora o Energetskoj zajednici. Rok za konačan prijenos glavnih odredaba Uredbe i rok za uspostavu popisa projekata od interesa za Energetsku zajednicu je 31. prosinca 2016.

               Promotori projekta dostavili su popis projekata iz Priloga 2. ovoj Odluci, a Tajništvo
                  2
                Energetske zajednice uputilo ga je na javno savjetovanje. Popis kontroliraju institucije Energetske zajednice, kako je predviđeno Uredbom. Komisija obavješćuje Vijeće o razvoju tog procesa. Komisija će predložiti konačno stajalište Europske unije o Odluci Vijeća ministara o donošenju popisa projekata od interesa za Energetsku zajednicu tijekom priprema za Vijeće ministara u Sarajevu 14. listopada 2016.

               Uredbom (EU) br. 347/2013 predviđa se i mogućnost primjene odredaba Uredbe na projekte od zajedničkog interesa. To su projekti od kojih koristi ostvaruju dvije susjedne države (ugovorna stranka s jedne strane i država članica s druge strane), ali koji nemaju pravni status projekta od interesa za Energetsku zajednicu. Te projekte istodobno podupiru ugovorne stranke i predmetna država članica. U pogledu takvih projekata i uz prijedlog za pravno obvezujuću odluku o projektima od interesa za Energetsku zajednicu, Komisija predlaže da EU Vijeću ministara Energetske zajednice predloži izdavanje preporuke radi pružanja političkog poticaja i poduzimanje svih potrebnih regulatornih mjera kako bi se ostvario napredak u realizaciji projekata od zajedničkog interesa.

               2.PRAVNA OSNOVA, SUPSIDIJARNOST I PROPORCIONALNOST

               U skladu s člankom 7. stavkom 5. točkom (a) Odluke Vijeća ministara o provedbi Uredbe (EU) br. 347/2013
                  3
                Vijeće ministara utvrđuje popis projekata od interesa za Energetsku zajednicu donošenjem odluke u skladu s glavom III. Ugovora o Energetskoj zajednici.

               Prema članku 82. Ugovora o Energetskoj zajednici Vijeće ministara poduzima mjere u skladu s glavom III. na prijedlog stranke ili Tajništva. Komisija predlaže podnošenje takvog prijedloga Vijeću ministara Energetske zajednice u ime Europske unije.

               Stajalište Europske unije o odluci Vijeća ministara potrebno je utvrditi u skladu s člankom 218. stavkom 9. Ugovora o funkcioniranju Europske unije i u skladu s odredbama Odluke Vijeća 2006/500/EZ od 29. svibnja 2006. o sklapanju Ugovora o Energetskoj zajednici od strane Europske zajednice.

               U skladu s člankom 76. Ugovora o Energetskoj zajednici, Preporuka Vijeća ministara nije pravno obvezujuća i stoga nije obuhvaćena područjem primjene članka 218. stavka 9. UFEU-a. Tekst Preporuke priložen je ovoj Odluci u svrhu informiranja.

               Postupovnim aktom kojim su uređeni postupci Vijeća ministara
                  4
                zahtijeva se podnošenje dokumenata dva mjeseca prije sastanka Vijeća ministara, odnosno do 13. kolovoza 2016.

               3.SAVJETOVANJA S DIONICIMA

               Osnovane su dvije radne skupine za pripremu popisa projekata od interesa za Energetsku zajednicu u skladu s odredbama donesene Uredbe. Projekti koje su dostavili promotori projekta bili su predmet javnog savjetovanja koje je 2. svibnja 2016. pokrenulo Tajništvo Energetske zajednice. Tijekom 2016. projekti su ocijenjeni s obzirom na njihovu prihvatljivost za status projekta od interesa za Energetsku zajednicu ili projekta od zajedničkog interesa. Provedena je analiza troškova i koristi za svaki projekt i projekti su rangirani na temelju specifičnih rezultata koji se odnose na razinu ispunjenosti kriterija. Na kraju postupka, koji je predviđen za kraj rujna 2016., skupine će na temelju konsenzusa predložiti nacrt preliminarnog popisa projekata od interesa za Energetsku zajednicu tijelu koje donosi odluke, odnosno Stalnoj skupini na visokoj razini Energetske zajednice. Nakon pozitivnog mišljenja Regulatornog odbora Energetske zajednice predviđeno je da će se tijelo koje donosi odluke usuglasiti o konačnom preliminarnom popisu projekata od interesa za Energetsku zajednicu tijekom sastanka 13. listopada 2016. Konačan popis Energetske zajednice dostavit će se Vijeću ministara na odlučivanje 14. listopada 2016.

               4.UTJECAJ NA PRORAČUN

               Nije primjenjivo.

               2016/0213 (NLE)

               Prijedlog

               ODLUKE VIJEĆA

               o prijedlogu za utvrđivanje popisa energetskih infrastrukturnih projekata Energetske zajednice

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 194. i članak 218. stavak 9.,

               uzimajući u obzir Odluku Vijeća 2006/500/EZ od 29. svibnja 2006. o sklapanju Ugovora o Energetskoj zajednici od strane Europske zajednice
                  5
               , a posebno njezine članke 4. i 5.,

               uzimajući u obzir prijedlog Europske komisije,

               budući da:

               (1)Odlukom Vijeća ministara Energetske zajednice
                  6
                o provedbi Uredbe (EU) br. 347/2013 Europskog parlamenta i Vijeća o smjernicama za transeuropsku energetsku infrastrukturu uspostavlja se postupak utvrđivanja popisa projekata od interesa za Energetsku zajednicu i daje mogućnost dobrovoljne primjene odredaba Uredbe na projekte od zajedničkog interesa.

               (2)Europska unija trebala bi izraditi prijedlog za utvrđivanje takvog popisa, u skladu s glavom III. i člankom 82. Ugovora o Energetskoj zajednici.

               (3)Prilog Prijedlogu navedenom u prethodnoj uvodnoj izjavi koji se sastoji od konačnog popisa projekata može se izraditi tek poslije, nakon završetka ocjenjivanja raznih predloženih projekata. Stoga bi ovom Odlukom trebalo utvrditi sve projekte među kojima Komisija može odabrati one koje će poslije uključiti na popis.

               DONIJELO JE OVU ODLUKU:

               Članak 1.

               Prijedlog Europske unije koji se odnosi na tekst odluke Vijeća ministara Energetske zajednice o utvrđivanju popisa projekata od interesa za Energetsku zajednicu nalazi se u Prilogu 1. ovoj Odluci.

               Članak 2.

               Prilog prijedlogu iz članka 1. sastoji se od projekata uključenih u Prilog 2. ovoj Odluci. Prilog 2. sastoji se od projekata podnesenih na ocjenjivanje i donošenje konačne odluke kako je utvrđeno Odlukom Vijeća ministara Energetske zajednice 2015/09/MC-EnC o provedbi Uredbe 347/2013 o smjernicama za transeuropsku energetsku infrastrukturu.

               Komisija u ime Europske unije može poduprijeti uključivanje bilo kojeg projekta iz Priloga 2. na konačni popis pod uvjetom da je usklađen s kriterijima Odluke Vijeća ministara 2015/09/MC-EnC. Mogu se odabrati samo projekti navedeni u Prilogu 2.

               Članak 3.

               Ova Odluka stupa na snagu na dan donošenja.

               Članak 4.

               Ova je Odluka upućena Komisiji.

               Sastavljeno u Bruxellesu

                     Za Vijeće

                     Predsjednik

                     (1)
                  D/2015/09/MC-EnC

                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS

                     (3)
                  D/2015/09/MC-EnC

                     (4)
                  Postupovni akt 2006/01/MC-EnC o Poslovniku Vijeća ministara Energetske zajednice.

                     (5)
                  SL L 198, 20.7.2006., str. 15.

                     (6)
                  D/2015/09/MC-EnC

    ---documentbreak---

               EUROPSKA KOMISIJA
            Bruxelles, 12.7.2016.
            COM(2016) 456 final
            PRILOG

            Prijedlogu odluke Vijeća
            o prijedlogu za utvrđivanje popisa energetskih infrastrukturnih projekata Energetske zajednice

               PRILOG

               Prijedlogu odluke Vijeća

               o prijedlogu za utvrđivanje popisa energetskih infrastrukturnih projekata Energetske zajednice

               OBRAZLOŽENJE

               1. Uvod

               Vijeće ministara Energetske zajednice donijelo je 16. listopada 2015. Odluku o provedbi Uredbe (EU) br. 347/2013 Europskog parlamenta i Vijeća o smjernicama za transeuropsku energetsku infrastrukturu
                  1
               . Cilj je te mjere bio stvaranje pravnog okvira za određivanje prioritetnih ključnih energetskih infrastrukturnih projekata među ugovornim strankama te između ugovornih stranaka i država članica EU-a.

               Uredbom (EU) br. 347/2013, kako je donesena u Energetskoj zajednici, utvrđuje se sveobuhvatan okvir za pojednostavnjenje postupaka ugovornih stranaka za izdavanje dozvola, njihovih regulatornih postupaka i postupaka raspodjele troškova. Njome se zahtijeva, pod uvjetom da je ispunjen određeni broj kriterija, i odluka Vijeća ministara o uspostavi popisa prioritetnih infrastrukturnih projekata, koji se nazivaju projekti od interesa za Energetsku zajednicu, u skladu s glavom III. Ugovora o Energetskoj zajednici. Rok za konačan prijenos glavnih odredaba Uredbe i rok za uspostavu popisa projekata od interesa za Energetsku zajednicu je 31. prosinca 2016.

               Osnovane su dvije radne skupine za pripremu popisa projekata od interesa za Energetsku zajednicu u skladu s odredbama Uredbe (EU) br. 347/2013, kako je donesena u Energetskoj zajednici. O projektima koje su dostavili promotori projekta raspravljalo se u okviru javnog savjetovanja koje je 2. svibnja 2016. pokrenulo Tajništvo Energetske zajednice. Tijekom 2016. projekti su ocijenjeni s obzirom na njihovu prihvatljivost za status projekta od interesa za Energetsku zajednicu. Provedena je analiza troškova i koristi za svaki projekt i projekti su rangirani na temelju specifičnih rezultata koji se odnose na razinu ispunjenosti kriterija. Na kraju postupka na temelju konsenzusa predložit će se nacrt preliminarnog popisa projekata od interesa za Energetsku zajednicu tijelu koje donosi odluke, odnosno Stalnoj skupini na visokoj razini Energetske zajednice. Nakon pozitivnog mišljenja Regulatornog odbora Energetske zajednice tijelo koje donosi odluke mora se usuglasiti o konačnom preliminarnom popisu projekata od interesa za Energetsku zajednicu.

               Prilog s odgovarajućim popisom projekata utvrđuje se nakon prethodno opisanog postupka donošenja odluke.

               2. Pravna osnova prijedloga

               Prema članku 82. Ugovora Vijeće ministara poduzima mjere u skladu s glavom III. na prijedlog stranke ili Tajništva. Komisija je u ime Europske unije podnijela takav prijedlog Vijeću ministara Energetske zajednice.

               U skladu s člankom 7. stavkom 5. točkom (a) Odluke Vijeće ministara utvrđuje popis projekata od interesa za Energetsku zajednicu donošenjem odluke u skladu s glavom III. Ugovora.

               Prijedlog Europske unije za

               ODLUKU
               VIJEĆA MINISTARA ENERGETSKE ZAJEDNICE

               o utvrđivanju popisa projekata od interesa za Energetsku zajednicu („popis Energetske zajednice”)

               VIJEĆE MINISTARA ENERGETSKE ZAJEDNICE,

               uzimajući u obzir Ugovor o osnivanju Energetske zajednice (dalje u tekstu: „Ugovor”), a posebno njegove članke 2., 26., 27. i 82.,

               uzimajući u obzir Odluku Vijeća ministara Energetske zajednice D/2015/09/MC-EnC o provedbi Uredbe (EU) br. 347/2013 Europskog parlamenta i Vijeća o smjernicama za transeuropsku energetsku infrastrukturu, a posebno članak 3. stavak 4. te Uredbe, kako je donesena u Energetskoj zajednici,

               uzimajući u obzir prijedlog Europske unije,

               budući da:

               (1)
                     Vijeće ministara Energetske zajednice 16. listopada 2015. donijelo je Odluku
                  2
                o provedbi Uredbe (EU) br. 347/2013 Europskog parlamenta i Vijeća o smjernicama za transeuropsku energetsku infrastrukturu.

               (2)
                     U skladu s člankom 82. Ugovora, mjere predlaže stranka ili Tajništvo.

               (3)
                     Projekte predložene za uključivanje na popis projekata od interesa za Energetsku zajednicu ocijenile su skupine te oni ispunjavaju kriterije utvrđene Uredbom.

               (4)
                     Skupine su se na tehničkim sastancima usuglasile o preliminarnom popisu projekata od interesa za Energetsku zajednicu. Nakon pozitivnog mišljenja Regulatornog odbora Energetske zajednice o dosljednoj primjeni kriterija ocjenjivanja i analize troškova/koristi o predloženom se popisu raspravljalo te je on usuglašen na [XX]. sastanku Stalne skupine na visokoj razini Energetske zajednice održanom [XXXX] 2016. te je Stalna skupina na visokoj razini, koja je u tu svrhu djelovala kao tijelo koje donosi odluke, finalizirala i potvrdila ovu Odluku.

               (5)
                     U vezi s projektima predloženima za uključivanje na popis Energetske zajednice provedena su savjetovanja s organizacijama koje predstavljaju relevantne dionike, uključujući proizvođače, operatore distribucijskih sustava i dobavljače te organizacije za zaštitu potrošača i okoliša.

               (6)
                     Uključivanjem popisa projekata od interesa za Energetsku zajednicu ne dovodi se u pitanje ishod relevantne procjene utjecaja na okoliš i postupka izdavanja dozvole. U skladu s člankom 5. stavkom 8. donesene Uredbe, projekt koji nije usklađen s pravom Energetske zajednice može se ukloniti s popisa Energetske zajednice. U skladu s člankom 5. te Uredbe, trebalo bi nadzirati provedbu projekata od interesa za Energetsku zajednicu, uključujući njihovu usklađenost sa zakonodavstvom Energetske zajednice.

               (7)
                     Na temelju članka 3. stavka 4. drugog podstavka donesene Uredbe, popis Energetske zajednice utvrđuje se svake dvije godine odlukom u skladu s glavom III. Ugovora.

               DONIJELO JE OVU ODLUKU:

               Članak 1.

               Popis projekata od interesa za Energetsku zajednicu utvrđuje se u Prilogu ovoj Odluci.

               Članak 2.

               Ova Odluka stupa na snagu na dan donošenja.

               Odluka je upućena uključenim strankama, Misiji privremene uprave Ujedinjenih naroda na Kosovu i državama članicama iz članka 27. Ugovora o Energetskoj zajednici.

               Sastavljeno u …, ... 2016.

                     Za Vijeće ministara

                     Predsjednik

                     (1)
                  D/2015/09/MC-EnC

                     (2)
                  Odluka D/2009/2015/MC-EnC

    ---documentbreak--- NA ---documentbreak---

               EUROPSKA KOMISIJA
            Bruxelles, 12.7.2016.
            COM(2016) 456 final
            PRILOG

            Prijedlogu odluke Vijeća
            o prijedlogu za utvrđivanje popisa energetskih infrastrukturnih projekata Energetske zajednice

               PRILOG

               Prijedlogu odluke Vijeća

               o prijedlogu za utvrđivanje popisa energetskih infrastrukturnih projekata Energetske zajednice

               Popis projekata koje su promotori podnijeli u skladu s Odlukom Vijeća ministara Energetske zajednice 2015/09/MC-EnC o provedbi Uredbe 347/2013 o smjernicama za transeuropsku energetsku infrastrukturu

               PLIN (17 projekata):

               Projekti od interesa za Energetsku zajednicu

               — spojni plinovod bivše jugoslavenske republike Makedonije s Kosovom*
                  1
               , Albanijom i Srbijom

               — infrastrukturni plinovod bivša jugoslavenska republika Makedonija – albanska granica

               — plinski spojni vod Srbija – bivša jugoslavenska republika Makedonija, dionica na državnom području Srbije

               — plinski spojni vod Srbija – Crna Gora (uključujući Kosovo*
                  2
               ) – dionica Niš (Doljevac) – Priština

               — plinovod Albanija – Kosovo*
                  3
                (ALKOGAP)

               — spojni plinovod Srbija – Bugarska, dionica na državnom području Srbije (status projekta od interesa za Zajednicu za cijeli spojni vod)*
                  4

               — dio projekta TESLA* koji se odnosi na bivšu jugoslavensku republiku Makedoniju

               Projekti od zajedničkog interesa

               — spojni plinovod BiH – HR (Slobodnica – Bosanski Brod – Zenica)

               — spojni plinovod BiH – HR (Lička Jesenica – Tržac – Bosanska Krupa)

               — spojni plinovod BiH – HR (Zagvozd – Posušje – Novi Travnik / Ploče – Mostar – Sarajevo)

               — spojni vod bivše jugoslavenske republike Makedonije s Bugarskom i Grčkom

               — spojni vod Srbija – Rumunjska – dionica u Srbiji

               — spojni plinovod Srbija – Hrvatska – dionica u Srbiji

               — spojni plinovod Poljska – Ukrajina

               — spojni vod između Mađarske i Ukrajine za razvoj stalnog kapaciteta

               — jonsko-jadranski plinovod (IAP)

               — EAGLE LNG i plinovod

               ELEKTRIČNA ENERGIJA (12 projekata):

               Projekti od interesa za Energetsku zajednicu

               — transbalkanski koridor – prva faza (Rumunjska, Srbija, Crna Gora, BiH)*

               — transbalkanski koridor – druga faza, nadzemni vod Bajina Bašta – Kraljevo 3 od 400 kV (Srbija)

               — transbalkanski koridor za prijenos električne energije, dionica mreže u Crnoj Gori

               — spojni nadzemni vod Bitola (bivša jugoslavenska republika Makedonija) – Elbasan (AL) od 400 kV

               — spojni nadzemni vod Skopje 5 (bivša jugoslavenska republika Makedonija) – TE Novo Kosovo* (KS) od 400 kV

               Projekti od zajedničkog interesa

               — interkonekcija Banja Luka (BiH) – Lika (HR) s popratnim unutarnjim objektima

               — interkonekcija Balti (MD) – Suceava (RO)

               — konverterska stanica na nadzemnom vodu Vulcănești (MD) – Isaccea (RO) od 400 kV i novi nadzemni vod (MD)

               — spojni nadzemni vod Străşeni (MD) – Iași (RO) od 400 kV s konverterskom stanicom u Străşeniju (MD)

               — asinkrono međusobno povezivanje sustava ENTSO-E i ukrajinske električne mreže nadzemnim vodom NE Hmeljnicki (UA) – Rzeszów (PL) od 750 kV s prijenosom istosmjernom strujom pri visokom naponu

               — sanacija spojnog nadzemnog voda Mukacheve (UA) – V. Kapušany (SK) od 400 kV

               — sanacija spojnog nadzemnog voda NE Pivdennoukrainska (UA) – Isaccea (RO) od 750 kV i modernizacija nadzemnog voda Primorska (UA) – Isaccea (RO) od 400 kV

               Projekti pametne električne mreže (dva projekta)

               — smanjenje gubitaka u mreži (bivša jugoslavenska republika Makedonija)

               — projekt pametnih brojila u Kosovu

               — upravljanje potrošnjom, pohrana energije i distribuirani izvori energije za bolje funkcioniranje energetskog sustava Republike Srbije

               NAFTA (jedan projekt)

               — izgradnja naftovoda Brody– Adamowo

                     (1)
                  Ovim se nazivom ne dovode u pitanje stajališta o statusu i on je u skladu s Rezolucijom Vijeća sigurnosti UN-a 1244 i mišljenjem Međunarodnog suda o proglašenju neovisnosti Kosova.

                     (2)
                  Ibidem.

                     (3)
                  Ibidem.

                     (4)
                  Projekt označen znakom „*” ima status projekta od interesa za Zajednicu u Europskoj uniji.